
AS SETE PROBAS

TARDANZAS

Sentiu o frío percorréndolle os seus costados, atravesando o seu peito, chegando ata os ombreiros. Tiña as pernas quentes, dese tipo de calor que che estremece cada un dos teus osos coma se fosen sinxelas campaniñas, tan quentes, xa que o seu corpo tentaba regula-la súa temperatura interna sen éxito. Xa non sabía qué facer, estaba no lindeiro da realidade. Entón viu unha luz moi forte, mentres unha voz lle falaba, invitándolle a ir cara ela. E accedeu, non viu perigo ningún.

Abandonou o seu laxo corpo, e voou. Voou tanto tempo e tan alto coma nunca puidera soñar, aínda que xa non lembraba moi ben qué era un soño. Alá embaixo contemplou a alguén tumbado no medio da rúa. A luz que vira desaparecera, e agora notábase coma un paxaro solto e libre, libre para face-lo que lle dera a gana. Pero sabía que tiña unha misión que cumprir. Non sabía cal era, pero tiña algo que facer.

Sarah chegou ata Hammilton Street, onde quedara co seu home. Ambos tiñan a mesma idade, trinta e catro anos. Chegou alá camiñando paseniña, xa que gustáballe facer esperar ó seu noivo. Chegaba soamente un cuarto de hora tarde, pero pensou que non ía estar sempre cunha hora de máis, facendo esperar a Nick.

Vivían nun piso dunha céntrica avenida da cidade de Los Ángeles. Era unha bonita zona para formar unha familia ou polo menos iso pensaban. Pero esas ideas esvaecéronlle á rapaza ó ver un corpo tirado no asfalto. Todo o chan estaba cheo de sangue, e enriba pousábase...¡ Nick !

Voltou ó lugar do que saíra, e esta vez viuse a él mesmo  no chan con tomate frito por toda a rúa. Mirouse por primeira vez. Tiña dous ocos  no polo. Ergueu a prenda, e descubriu outros dous no seu ventre. Non podía ser, aquilo era un pesadelo. Pegouse no brazo, berrando esperta, esperta.

Non é un soño, dixo alguén. Sen embargo alí non había ninguén. Estás morto, volveu a soltar o pailán da súa mente. Non estou na túa mente, e se son un pailán, ti tamén o eres. Somos iguais, seguiu falando. Todo está no pensamento, continuou. Intentou visualizar ó falante, pero non o conseguiu. Soamente pensa, non trates de facer nada, outra vez ese ton agarimoso. E fíxolle caso.

Sarah foi pouco a pouco cara o rapaz tumbado. Ó chegaren ata  el, viu a súa faciana de dor e sorpresa. Si, sen dúbida era o seu Nick. Caeu de nocellos no chan, salpicando o pouco asfalto que non estaba saturado de sangue,  dese líquido semellante a un baño de tomate esmagado xunto con auga. Botouse enriba do seu amor, e chorou desconsoladamente, maldicíndose a ela mesma por tardar tanto tempo.

O COMENZO DO FIN

Unhas grandes e douradas portas abríronselle coma  se saísen da nada. Ó redor de todo o inmenso espacio, unha lixeira néboa arredaba o calor da zona. Algo no seu interior díxolle que tiña que cruza-las portas. Deu uns pasos. Non lembraba nada. Continuou, dubitativo. Entón decidiuse.

Sarah sentiu un obxecto debaixo da súa perna. Ergueuse como puido, e descubriu unha navalla. Colleuna. Estaba empapada de sangue, tanto ela coma o coitelo. Sentiu uns ruidos ás súas costas. Alguén berrou. Non sabía o que dicía, non era capaz de pensar.

As portas pecháronse detrás del e desapareceron. Instantes antes vira a pracenteira vida que lle esperaba. Era coma o imaxinaba, ou iso pensaba. Certamente, non sabía por qué se atopaba naquel estrano sitio naqueles intres. Comenzou a ter calor, moita calor. Desexaba que aquilo parase. Escoitou moitas risas á vez. Mirou cara todas partes, pero alí non había ninguén. Estaba asustado. Houbo un tremor de terra, seguido doutros dous, cada vez aumentando gradualmente a forza. Logo houbo outro máis, pero moito máis suave. Atopouse camiñando por un angosto e quente pasillo. Sen embargo, cada vez ía máis fresco. Notaba certa corrente de aire. Todo está na mente, pensou. 

Segundos despois, ben, pensaba iso, xa que non podía definir o tempo. A agulla do seu reloxo xiraba coma  se houbese toleado. Ben, o caso é que apareceu diante del unha lingua de neve pertencente a un amplo circo polar. Non, ía demasiado frío.

Sarah voltouse, e viu unha sombra aparecer da oscuridade producida polos edificios. Deu un paso atrás. Levaba unha especie de mono azul oscuro, ou iso lle pareceu. Algo relucíu na súa man, algo indefinido naqueles momentos para ela. Entón pasou cara debaixo da iluminación dunha farola. Era un policía. Non se consideraba na capacidade de decidir se era un home ou unha muller. Levaba algo que naqueles intres semellaba unha lanterna, e tiña un obxecto escuro e pequeno na man. Berrou algo, e apuntoulle coa luz directamente nos ollos. Ela pechou os párpados.

SEGUIR CONSELLOS

Nick sentiuse moito máis fresco. Atopábase nunha praia moi, moi longa, non daba abarcado coa súa vista toda a area, de fino chan, cunhas palmeiras nacidas alí coma quen non quere a cousa. Había algunhas persoas máis, algúns xoves, outros máis vellos, pero todos en traxe de baño. Sentouse na cadeira que tiña enfronte, xusto na sombra que producía a árbore baixo a que disfrutaba dun sol de solpor. Mirou cara a súa noiva. Sentíase realmente ben. Pero alí non había ninguén. Soamente unha cadeira vacía. Pero alí estábase dunha maneira impresionante. Sentíase realmente ben.

Sarah quitou as bágoas dos seus ollos, e mirou cara a persoa que viña cara ela. Era unha xoven axente, e apuntáballe cunha pistola. Ou non, díxolle unha parte do seu cerebro, pensa que o matei. Pero eu non sería capaz, non..., deixou no aire o seu monólogo. De repente alguén botouse enriba da policía. Era un simple gato, que lle arañou toda a faciana. Sarah aproveitou o improvisto e saiu correndo dalí, ó mesmo tempo que choraba.

Vaia, se está todo na mente, podo traela. Pechou os ollos, pero non pasou nada. Seguía habendo unha cadeira valeira. Tentouno sen fortuna outras catro veces. Pero seguiu sen aparecer ninguén. Soubo que algo ía mal. A xente da praia ollouno abraiada. Tiña que saír dalí. Ergueuse, e  fixo o que pensou que era correcto. Non penses, lembrou dunha película, usa o teu instinto. Achegouse ata a beira do mar. Os veraneantes deixábano pasar, escapando paseniñamente dalí, disimuladamente. Pero alí estábase mellor que en calquera outro lado. Sentíase realmente ben.

Sarah chegou á súa casa. Tumbouse na cama, e chorou, chorou e chorou. Logo quedou durmida. Soñou, soñou con Nick. Lembrou os bos momentos que pasara con el. Vaia, incluso semellaba gustarlle o soño. Pero entón cambiou a pesadelo. Viuno, tirado na rúa, cuberto de sangue. Achegouse a el. Chamábao, pero non respondía. Entón ergueuse. Mirou ó  seu corpo furado, e riu. Riu coma nunca o vira, cunha risa malvada e preguiceira. E de repente viu unha praia. Ela estaba sentada baixo unha palmeira.

ALGO NON VAI BEN

Unha grande onda caéulle enriba. Agora xa non vía o sol, nin tan sequera o ceo. Dubidaba que houbese un clima coma o de antes, xa que escoitaba os tronos entre ruxido e ruxido do mar embravecido. Todo está na mente. Pero esta vez non pasou nada. Non entendía por que antes  sí. Nick continuou nadando, esquivando as xigantescas ondas, que cada vez eran máis fortes. Parecía coma se tentasen levalo de novo cara a praia. Ben, polo menos non poden afogarme, díxose. E riu. Riu coma nunca o fixera. Aquilo abriulle as portas da verdade. Esforzouse máis, e riu moito. Riu en alto. A auga entráballe pola boca, pero non lle importaba, xa sairá, dicíase.

- ¡¡ Non podes vencerme !! – berrou en medio dun interminable mar -. ¡¡Nunca poderás reterme !!

E de repente, as ondas cesaron, a treboada desapareceu nuns segundos. Voltou a saír  o astro rei, a xente ocupou de novo a praia. E sentiu unha suave corrente que lle arrastraba mar adentro.

- Pode que teñas razón – berrou unha voz que non parecía vir de ningún sitio -. Entón demóstrao.

Sarah egueuse. Tiña tódalas prendas empapadas en sangue, sangue de Nick. Quitouse as citadas próximas víctimas da lavadora, e púxose unha vella e longa camiseta por riba. Preparou un café, puxo a lava-la roupa, e acendeu o televisor. Apagouno, outra vez máis o acendeu, e por fin desenchufouno. Vestíuse uns pantalóns, púxose uns tenis e marchou a pasear.

Nick sentiu un gran corpo que lle rozaba baixo os seus pés. Deixábase levar pola corrente. Outra vez pasou algo debaixo súa. A seguinte ocasión contemplou unha grande silueta diante del. Algo lle enbestiu polas costas. Deuse a volta, e o procedemento repetiuse dúas veces máis. A uns metros del saiu a flote unha aleta azul e triangular. Dirixíase cara  el con velocidade.

- Xa estou morto – tranquilizouse -.

A aleta desapareceu, e Nick suspirou. Entón sentiu unha dor impresionante na súa perna esquerda. Berrou. Patalexou, ata que as dentelladas desapareceron. Entón brotou sangue á superficie. Tocouse a perna. Tiña moitos máis ocos, e nun deles cortoulle algo. Tirou del. Doíalle, pero seguiu. Ergueu a man fora da auga, e descubriu un dente afilado e triangular. Algo lle embistiu polo costado outra vez. Tragou aire, e sumerxiuse. Viu a quenlla. Entroulle o medo, xa que tiña uns nove metros de longo, uns ollos que lle miraban fixamente sen vida, sen embargo notábase que seguía viva, uns potentes músculos, e unha descomunal boca. Daba voltas arredor del, con lixeiros achegamentos. 

Baixou ata que a perdeu de vista nas profundidades. Instantes despois sentiu unha columna de auga polo costado. Xirouse apartándose de forma instintiva, e viu o branco ventre do animal pasar velozmente. Entón clavou o dente. Sentiuse arrastrado polo mar, unha auga que se tintaba de vermello. Entón soltou a man, deixando o arma no interior do animal. Este foise pouco a pouco, dando os derradeiros coletazos tratando de salva-la súa vida. Síntoo, amigo, ou ti ou eu, díxose. E ascendeu ata a superficie.

AS VISITAS

Sarah saíu da ducha, xa que entrara facía entón unha hora. Non dera marchado da casa a pasear, prefería permanecer soa, e púxose baixo da auga. Ainda non podía cre-lo que pasara. Non, non estaba capacitada para levar nas costas tamaña tristeza. Entón tomou unha determinación. Era unha decisión moi arriesgada, pero as cousas quizais non lle podían ir peor.

Respirou hondamente varias veces antes de deixarse  levar pola corrente. Sentíase exhausto, vaia, sentíase dalgunha maneira polo menos. Iso gustáballe. Pero naquel entón, alí sentíase realmente ben. Borrou esa idea da cabeza. Todo está na mente, pensou. Entón, diante del apareceu unha balsa motorizada. Logo desapareceu, e, coma se nacese da auga, alí estaba, preciosa, unha moto de auga. Montouse nela, e buscou o contacto. Atopouno, pero non había chaves. Pechou os ollos, e apareceron as chaves cravadas, e o depósito de gasolina comenzou a encherse. Acendeu o potente e ruidoso motor, e arrancou do seu inmóvil estado sobre as augas. Vaia, pensou que xa vira iso nalgún libro, pero non lle deu maior importancia.

Alguén pulsou o timbre. Sarah quitou a toalla de enriba da cabeza, arredor do pelo, nun intento de que secase o máis rápido posible. Abriu, e alí estaban dous policías. Un xove, e o outro debía estar preto da xubilación.

- A señorita Payne – preguntou o maior -, supoño.

- Ajá – respondeu a reclamada -.

Os gardas estiveron no desolado, para Sarah, piso no que habitaba. Fixéronlle preguntas que supoñía de índole xeral, e correntes naquel tipo de sucesos. Ben, aquelas situacións en realidade nunca eran correntes, ou quizais para un detective sí. Ó principio sorprendéralle o feito de que non tiveran uniforme, pero logo recapacitou.

O vento lambíalle a faciana nun intento de pecha-la súa vista, sempre con fallidos intentos. Tiña coñecemento de que rompera as regras, rasgara coa normalidade da vida naquela parte do... que fora onde   se atopaba.  Sentíase coma un verdadeiro deus. Vaia,  non sabía que era o que lle pasaba pola cabeza a unha divinidade, pero ó fin e ó cabo era unha expresión feita. De súpeto, o vento amainou, a moto parou, o aire cambiou de sabor, máis rancio. O seu transporte tivo unha explosión interna, soltou fume,  fixo uns cantos ruídos que non soaban demasiado ben, e definitivamente deixou de funcionar. Vaia, Nick caera ó mar, e o producto da súa imaxinación desapareceu. Todo está na mente. Pensou nunha barquiña, non pasou nada. Intentouno con diversos obxectos máis, pero non funcionaron. Traspasara un umbral que non lograba divisar. Non entendía aquel mundo.

Sarah chegou ó cemiterio. Vestía de negro, aínda que non enterraran ó seu Nickiño. Ó día seguinte produciríase a ofrenda ó defunto. Ía  ser unha cerimonia tranquila e con poucos asistentes. Traía  unhas flores con ela, flores que depositou na entrada do panteón. Antes de entraren no seu coche, apareceron dous homes dobrando unha esquina na súa dirección. Eran os tipos do día anterior. Acomodouse no seu asento, colleu o volante coas mans, e deixou que a porta permanecera aberta. Os dous policías achegáronse ó turismo.

- Señorita Payne – falou  un deles -.

O DELITO

Nick sentiu unha corrente moi forte que lle mecía coma se fose un neno pequeno, namentres o transportaba cara o interior do Máis Alá. Descansou un pouco, desconfiando non obstante do seu leito en movemento. Cada certo espacio ía aumentando gradualmente a súa velocidade, gañandolle metros cada vez máis ó que fose que houbese naquel estrano sitio. Escoitou un son moi forte, pero semellaba lonxano. Recapacitando dentro da súa posible tumba infinita, quedou, finalmente, dormido. E viu á súa noiva na mente. Todo está na mente. Acompañábana dous homes. Lembraba eses homes dalgunha vez. Entón o seu pensamento deixou entrar a verdade sobre o seu pasado máis inmediato. E viu a un dos homes. Sorría, cun sorriso que nunca xamais vira. Lembrou as súas verbas: non é nada persoal. Entón craváralle un puñal. Doíalle moito. O frío ascendía polo seu corpo. Non podía aguantalo máis. O seu...

Richard Johnson abriu a porta do seu domicilio. Pechouna ó entrar, acendeu a luz, quitou a chaqueta, fixo a vida que solía levar por norma xeral. Só que tiña un problema. O día anterior fixera algo que endexamais, nin tan sequera nos seus pesadelos máis escuros, pensara, era matar a un home a sangue frío. Abriu o caixón que estaba situado debaixo do aparato de televisión. Alí se atopaba a causa. Un maldito manoxo de papeis. Preguntouse se aquilo valía a vida dun home. Chamou ó seu compañeiro, díxolle que se tiñan que ver. Quedaron nun bar solitario, debaixo do edificio de Roger, o outro policía. Duchouse, preparouse, colleu os útiles necesarios e marchou.

Ó chegar ata o Wickle´s cafe, propiedade dun amigo seu, Roger sentouse na barra e pediu un bloody mary. A cousa non era para máis. Antes de ter ocasión de darlle unha primeira ledicia ó seu corpo, unha man prohibiulle á bebida alcohólica penetrar polo esófago do compañeiro do recén duchado. Pagou a copa, tomouna dun trago, toseu un momento e marchou do recinto. Xa na rúa, introduciuse no automóbil de Richard. Parecíalle un home de confianza. Este deulle permiso para conduci-lo seu coche.

- ¿ Por que levas unhas luvas postas ? – preguntou -.

- Queimeime coa tixola.

Non se escoitou ningunha palabra máis ata o final dun dos dous camiños. Foi entón cando, circulando por unha estrada abandonada, Richard pegoulle na cara ó seu compañeiro.

- Xa non te necesito.

Atrancou o pedal de acelerador xunto co volante, mediante unha grosa barra de ferro. Roger continuaba inconsciente. Puxo dirección cara onde deixase de apreciar a estrada e a terra, para contemplar tan só o horizonte. O motor do auto volveu a funcionar. As rodas traseiras derraparon no barro e o transporte arrancou a tronpicóns. A cabeza de Roger ergueuse de súpeto. Entón volveuse a ver o horizonte. Escoitouse unha explosión, e o ruido dun amasixo de ferros incandescentes tropezando contra a dura pedra. O camiño rematou.

CONFESIÓNS

Nick afundiuse na auga na que estivera durmindo ó despertaren do seu pesadelo, ou quizais era un soño. Non o tiña claro. Ascendeu ata aflorar na superficie, e entón escoitou un estrondo atronador, tanto que lle feriu os seus tímpanos, aínda que xa estivera morto. De súpeto, quedou atrapado nunha forte corrente submarina que lle daba sinxelas e potentes apertas por onde non era capaz de defenderse. Achegábase cada vez máis ó gran ruxido. Entón volveu senti-lo vento, esta vez el era o transporte dunha auga que trataba de cambia-la situación. Nun momento quedou suspendido  no  aire, sen auga, sen vento, enriba do feroz ruido que se confundía cun conxunto de clásicos coma Mozart, Bethoven ou Bivaldi, pola harmonía e a concentración de sons, perfeccionándose cada un ó outro, creando un círculo vicioso de mellora e lucemento xeral. Entón, caeu ó vacío. Caeu moito tempo, atravesando repentinamente a terreal música, ó mesmo tempo que sentía o contacto dunha fría, dura e elástica pedra na que penetrou sen problemas, aínda que con dor.

Sarah abriulle a porta do seu humilde piso á súa nai. Déronse unha longa aperta. Entón a filla pechou a porta.

- Síntoo – disculpouse a maior -. O avión sufriu un retraso, e ó persoal do aeroporto de Michigan rompéronselle os esquemas.

- Non importa – perdooulle Sarah -. Polo menos semellas san e salva, e estás... estás... estás viva.

Ó chegar a ese punto da facía pouco iniciada conversa, a rapaza quixo chorar, mais as bágoas non lle mollaron a súa descoidada faciana.

- Non sabía que tamén quixeras mata-la túa proxenitora – meteu a pata a máis experimentada -. Perdón, quería dicir, afundi-lo meu transporte.

Desta si que as pingas de choiva fixeron rápido descenso polas meixelas de Sarah.

- Non importa – mintiu a pequena -. Ó fin e ó cabo, algún día tennos que pasar a todos. A seguinte podería ser eu, ¿ non ?

- Vamos, miña neniña – pronunciou palabras suaves a nai -. Non digas parvadas. ¿ De que che serve pensar desa  forma ?

- ¿ E de que lle serve a Nick estar morto ¿ ¿ De que lle serve ¿ E logo, ¿para que vivimos se, total, temos que  morrer ? ¿ Por que agora mesmo eu non podería coller un coitelo da cociña...

- Deixa de dicir parvadas.

- ¡¿ E ti que sabes se son parvadas ou  non ?! ¡¿ Como merdas vas sabelo ti ?!

- ¡ Non me volvas dirixir así a palabra,  xovenciña !

- Dame unha soa razón... – a voz sinxela que Sarah conseguira levar durante toda a conversa, quebrouse agora. Sarah rompeu a chorar desconsoladamente -.

- Vaites. Síntoo, miña ruliña.

A xove non contestou, non respondeu ás desculpas que lle ofrecía o seu frente aliado, o seu apoio naqueles momentos.

A TERRA PROMETIDA

Nick espertou. Sentía calor, unha calor que lle pegaba a súa roupa á pel. Escoitou un son continuo e monótono, monocorde, sen  embargo gustáballe. Ergueuse, e mirou ó seu arredor. Atopábase nunha terra árida, cun sol abafante, mais detrás del fluía un xigantesco río cunha poderosa forza que emitía unha enerxía poderosa. Vaia, debía estar na terra da sabiduría total, porque alí non había nin unha soa alma, nunca mellor dito. Escoitou unha voz nas súas costas, ós seus lados, ó seu frente, debaixo e por riba del. Unha persoa dobrada sempre coas mesmas verbas por outro, que en todo momento repetía ó mesmo momento as palabras que farfullaba o outro.

- Estás na terra das oportunidades. Na terra dos deuses. Nun Olimpo culturalmente entremezclado. Podes ter, quizais por casualidade, quizais non, a ocasión de alcanzar un coñecemento extensísimo sacrificando as túas ilusións, ou ben plantexar un desexo, algo que queiras facer, xa que será cumprido.

- Teño unha pregunta.

- Adiante – esta vez faloulle outro daqueles seres -.

- ¿ Por que eu ? Refírome...

- Sabemos a que te refires. A causa é que perseguiche-lo teu obxectivo, superaches tódalas barreiras que tiñamos preparadas, principalmente de intimidación, pechando o noso mundo, a fronteira entre a Terra Prometida e a outra, entre a realidade de mortos e vivos.

- De todas formas xa estou morto.

Escoitouse unha risa procedente de tódalas partes. Era estremecedor.

- Pero podes morrer, deixar de ser, de sentir, de pensar. En realidade, tan só estás morto nunha dimensión. Esta traspásase por medio dunha fenda nun espacio-tempo determinado. Tan só é-la extensión noutra realidade dos teus anteriores coñecementos.

Nick pareceu  quedarse de pedra. A cousa tiña trapo.

- ¿ E vós que pintades en todo  esto ?

- Esa é unha das cuestións ás que accederás tras superar unha serie de probas. Comezarás agora mesmo. O amor é unha boa causa.

- ¿ Como...

- Nós sabémolo todo.

SORPRENDENTE

De súpeto, as voces detivéronse. Nick faloulles, pero non responderon. 

Dispúñase a empeza-la súa camiñata por aquel deserto cando recibiu un forte impacto de auga, tan forte que o tirou ó chan. Deuse a volta. Alí había unha figura realmente extrana.

Resoou unha voz que dixo, case berrando coma as de antes: “PRIMEIRA PROBA. A VIDA”. O son procedía do interior da sorprendente forma que tiña diante del, sen embargo non a vira abri-la boca para falar. Aquela criatura era alta, polo menos uns dous metros, chea de vendaxes por todo o seu corpo. Pola contra, apercibíase unha lixeira bondade nos seus ollos, que contrastaba coa súa silueta, unha longa boca de crocodilo, mans fortes e potentes, con garras perigosas semellantes ás dun reptil. Nick recoñeceuno case de contado, tras estudialo superficialmente.

- Osiris...O mesmésemo deus exipcio da vida, afundido no grande Nilo e salvado pola súa muller. Vaites, home, non pensei que xamais nos chegasemos a atopar en, ben... non sei como explicalo.

- Non fai falla que digas absolutamente nada – a voz saía do seu interior. Era coma os típicos sons que fai unha computadora ó entrar nos diferentes arquivos -. Compréndoche. Tes dereito a participar na miña proba.

- ¿ Cal é a proba ?

A longa boca da amorfa figura que tiña diante del abriuse, e ruxíu. Ruxíu tanto e tan forte, que o ceo lle respondeu. A ampla claridade desapareceu, e uns nubarróns que ameazaban tormenta ocuparon o posto. O vendaxe da man do deus exipcio ergueuse, sinalando ata o ceo. Comezaron a caer pingas de auga. Pronto, as pinguiñas fixéronse máis e máis grandes, máis e máis fortes, e máis e máis rápidas. De súpeto, a morna area que pisara instantes antes convertérase nun perigoso torrente.

AMOR VERDADEIRO

Richard chegou ata o portal do edificio no que vivía Sarah. Era máis de media noite, pero non lle importou. Chamou ó timbre. Un continuo son indicoulle que podía adentrarse nas vísceras do monumento habitado. Abriu a porta, subiu unhas pouquiñas escaleiras, e pulsou o botón do ascensor.

Sarah erguérase para atende-lo que chamaba dende embaixo. Era un dos policías. Vírao polo sofisticado sistema de seguridade. De sofisticado... Unha sinxela cámara conectada a unha pequena pantalla. Agora estará ó chegar, pensou. E non se equivocara, xa que instantes despois alguén petou na porta. Naqueles momentos estaba soa, xa que a súa nai decidira voltar a Michigan para recoller algunhas cousas. Abriulle ó visitante. Sen dúbida era o detective.

- Señorita Payne – saudou á súa maneira Richard -. Sinto ter que dicirlle isto, pero as cousas son coma son, e a verdade ten que alumearnos sempre. O meu compañeiro, seguiu o mesmo camiño que o seu noivo. Atopárono morto no coche. Ó parecer perdeu o control, e caeu por un cavorco.

- Deus meu.

Un deus era contra o que se enfrontaba Nick. Caeulle unha pinga na boca, e sen ter razón algunha, lembroulle sen remedio a Sarah. Entón loitou máis forte contra a choiva. Agora a potencia do río sumárase coma obstáculo, xa que sobrepasara uns cantos metros o seu nivel normal de altura na beira. A rapaza non entendía por que soñaba con aquilo, pero de todas formas gustáballe ver ó seu noivo en movemento unha vez máis. Intentou decidi-lo transcurso da historia, e estivo a piques de esvaecerse no olvido, así que deixouna correr polas veas da súa imaxinación subconscente.

Nick aferrouse a unha palmeira. Non podía ceder, non debía ceder á forza da acción da auga. Non podía, non. Pese a todo aquel frío que lle invadía, atopábase moi ben alí. Unha das súas mans soltouse da árbore, e entón loitou con tanta forza coma nunca na súa vida, aínda que iso era relativo. ¿ Que vida escoller para mostra-lo exemplo ? A verdade é que era imposible responder a esa cuestión. Outra pregunta máis sen responder. Naquel momento, Nick lembrouse da principal lei daquel estrano mundo. Todo está na mente.

Sarah chorou. Chorou soñando. Chorou ó  ver a Nick de novo. Chorou. Simplemente chorou. Chorou durmida. De súpeto, soltouse da palmeira. A rapaza berrou, berrou durmida. E non despertou. E Nick comezaba a nadar no seu soño, superando tódolos pequenos obstáculos que lle ían aparecendo, coma árbores flotando á deriva, controladas pola forza desbocada da auga. E Nick conseguiu subirse a unha grande pena, e de alí continuou por un longo lindeiro dun frondoso bosque.

NO BOSQUE

Richard saiu do vehículo marcado legalmente coa súa firma, e abriu a porta do edificio no que estaba o piso da súa propiedade. Dobrando a esquina escoitou unha voz familiar, e viu a.... non podía ser. Matarao uns días atrás. Non podía ser. Un suor frío percorreulle todo o seu corpo. O xoven pasou ó seu lado. Non, non era el. Richard suspirou. Torturábase constantemente. ¿ Pero fixera ben en matalo ? Descubrira demasiado. Estivo no sitio inapropiado  no momento menos oportuno. Non, non era a súa culpa. Esa debía se-la verdade, tiña que se-la verdade. Aínda despois disto, non  se creu.

Nick chegou a un bosque. Mirou cara atrás, e toda a auga que antes lle impedira pasear pola praia, desaparecera. O home do tempo saudouno, e el xunto con toda a súa maxia e os seus vendaxes, desapareceu facendo un xesto estrano coa man. Entón esvaecérase, deixando un rastro azul na area dos seus arredores. Xirou cento oitenta graos, e comenzou a camiñar polo bosque. Vaia, máis que un conxunto de árbores formando un tupido teito, aquilo semellaba unha lexión de soldados de pedra. A oscuridade envolveulle. De súpeto, escoitou un agudo chillido.

Sarah espertou. Tiña unha sensación estrana na boca, coma  se se houbese bañado nunha especie de río, ou lago. Non sabería definilo. Endexamais o sentira. Non lembraba con exactitude o que soñara, pero o que sí tiña seguro era que o fixera con Nick, có seu Nick. A verdade é que tampouco sabía moi ben que lle ocorrera ó rapaz, xa que fora un tanto paranoico, pero, por algunha extraña razón tiña medo. Non sabía de que, pero o tiña.

Por algunha rara causa sentiu medo, sentiu a adrenalina fluindo polo seu sangue de morto. “Ó fin e ó cabo, se o que as voces dixeron era certo, non era un defunto. So traspasárase á outra dimensión. Quizais ó tempo, xa que o seu reloxo...” Mirou ó seu brazo, e descubriu que perdera o aparato das horas, minutos e segundos. Case con total probabilidade levárao o río coa súa desenfrenada potencia, pero non estaba seguro. Voltou escoitar outro grito. Entón unha sombra sobrevoouno. Mirou cara arriba, mais non viu nada. De súpeto, viu as árbores moverse a grande velocidade, e sufriu un duro golpe contra unha raíz do chan. Ergueuse. Viu a súa chaqueta chea de sangue, outra vez. Sentiuse mareado. Un falcón pasoulle por baixo das pernas, e pousouse sobre a herba. Tiña un símbolo na cabeza.

- Ramsés.

Logo caeu de morros no chan. O paxaro acercouse.

Sarah tivo unha mala esperanza. Atopábase tumbada enriba do seu leito. Os ollos comenzaron a pechárselle por eles sós. Non tiña sono, pero, non podía durmir. Tiña que face-la compra. Tiña que...

O LONGO SOÑO

A cabeza da muller xirou noventa grados sobre a almofada. Emitiu unha profunda inspiración aérea, seguida dun son constante. Quedara definitivamente durmida. Non había unha razón clara. Era coma o seu anterior e repentino temor de algo descoñecido. Ben, ó fin e ó cabo o máis temido é o descoñecido.

Nick ergueuse. Tiña medo. Viu unha ave ó seu carón, que emitiu un agudo berrido. O rapaz tapouse as orellas polo chillido. Sen embargo, viu algo, un brillo especial nos ollos do animal, algo que lle  fixo terlle un certo respeto, pero á vez deixou de terlle medo.

- O meu antigo pobo venerábame – falou de súpeto o paxaro -. Temíanme, facíanme sacrificios. Ben, o certo é que foron un pouco ilusos niso, porque a min non me gustaron nunca os sacrificios. Pero espero que comprendas porque non podía mostrarme a eles.

A fauce de Nick quedara de pedra. Entón pensou que podía ser, non... non podía ser o grande Ramsés.

- ¿ Por que non podo ser Ramsés ? Claro que son eu, fillo. Eu, o Deus Sol. Si. Para os exipcios era o mellor. Pero agora, xa me ves. Ninguén  se lembra de min. De non ser por min, as grandes civilizacións do Mediterráneo Oriental, probablemente non existirían, o mundo desenrrolado actual sería distinto. Hoxe en día, no teu mundo só son un obxecto olvidado e sen importancia.

Nick saíu do bosque polo seu propio pé. Tiña unha vendaxe na cabeza. Preguntábase por que aquel bo ser lle atacara. Xa te darás conta, fora a súa resposta. Polo momento non a entendía.

¿ REALIDADE OU FANTASÍA ?

Nick camiñou e camiñou. A ferida na cabeza doíalle cada vez máis. Sentíase moi raro. Non sabía que lle pasaba. De súpeto escoitou unha rata morta baixo del. Sen embargo, so estaba o chan. Suspirou, pero en lugar do que por norma xeral lle tiña que saír da súa boca, escoitouse un agudo e longo chillido. Todo ó redor voltouse negro. Non se sentía ben, non...

Un falcón caeu sen sentido na terra. Pasaron no que na súa antiga dimensión serían tres ou catro días, e espertou. Espertou diante dun gran lago. Tratou de erguerse e camiñar, pero caeu. Non sentía os dedos. Mirou cara eles, e viu... ¡ unha á ! Non podía ser verdade, tiña que ser un pesadelo. Pero no mesmo instante soubo que era a súa nova realidade. E alzou o voo. Voou coma cando deixara o seu dañado e laxo corpo en Hammilton Street.

Vaia, sobrevoaba a metade do lago, cando unha xigante columna de auga ergueuse velozmente na súa dirección. Esquivouna con axilidade. Logo, o estrano lago pareceu cobrar vida, lanzándolle brazos rápidos coma frechas mortais de necesidade. Pero Nick esquivounas todas. E sentiu tras de  si un duro e mollado golpe. E comenzou a súa frenética caída.

O animal recuperou o sentido. Viu a auga demasiado preto, e voltou a tomar altura. Diante del tiña unha imponente figura. Unha enorme columna de auga,con forma de corpo humano. Na cabeza tiña unha coroa, e na man dereita un gran tridente. Moveu o outro brazo na súa dirección. Esquivouna con suma facilidade. Entón a forma berrou

- Eu son Poseidón, deus dos mares, dos océanos, dos ríos, dos lagos e da  auga.

Con picardía esquivou a enorme figura do acuático enemigo. Xa nos veremos, pensou irónicamente Nick. Poseidón berrou, chillou, e logo caeu ata o lago, provocando unha xigantesca e incrible onda, que casualmente perseguía ó veloz e pequeno paxaro. Por fin, a onda cesou, e Nick tomou terra. Caeu esgotado no mesmo intre no que parou.

VENTO NAS DUNAS

Nick espertou. Viuse as pernas, as mans, o seu xa longo pelo colgando por riba dos ollos. Sentíase pesado. Pesado e gordo. Atopábase nun bosque, outra vez. Vaites, este era pequeno. Camiñou uns poucos pasos, e descubriu un desolado deserto diante dos seus ollos. ¿ E agora  que ?

Continuou camiñando polo sendeiro imaxinario producido pola súa imaxinación pero, coma nas anteriores ocasións, non coñecía o seu remate. Seguiu deixando atrás area e máis area, vento e máis vento, dunas e máis dunas, suor, calor, esgotamento... E contemplou algo que lle rememorou un vello obxecto da súa anterior dimensión. Era, ben, da súa mente. So un espexismo, ou iso lle parecía. Continuou camiñando, sen facerlle caso ningún, e oíu unhas voces. Eran sons lonxanos, que repetían o seu nome, deixando morrer a derradeira letra nun interminable segundo.

Mirou cara onde estaba a súa visión, e alí estaba, impasible. E entón recordou. Todo está na mente. E pensou na choiva. Soamente caeron tres sinxelas , e á vez complexas, pingas de auga, pero foron suficientes para refrescalo. A súa visión era un... polo menos tiña unha armadura negra, un elmo rematado en punta, tamén de cor oscuro, pero a súa cara... era unha...non era nada. Debaixo da armadura non había nada. Sen embargo notaba que estaba alí. E ía pousado sobre unha cuádriga clásica, sen cabalos.

- Ades – foron as únicas verbas que logrou articular Nick, mais bastaron para supera-la proba -.

- Rapaz – dixo o...Ben, o traxe protector movíase coma se realmente houbese alguén dentro falando -. Superaches a Cuarta Proba. A Proba da Morte. É a máis sinxela, xa que unha parte de ti xa non está vivo, aínda que non esteas morto.

Este siloxismo deixou a Nick con máis dúbidas que antes. Ía preguntarlle algo ó deus grego, máis este desapareceu sen máis. De súpeto, pechou os ollos contra a súa vontade, e quedou durmido.

O DESPERTADOR

O morto, mortal, ben, sexa a definición que sexa, Nick, espertou noutro bosque. Era moito máis estreito que os anteriores, sen embargo, ás súas costas a vexetación tapara o paso, tamén ás súas beiras, deixando un único camiño que seguir. Así pois, seguiuno.

Pronto traspasou o umbral da fin do bosque, non sen antes tropezar repetidas veces coas prantas do infestado chan. Diante del extendíase un pequeno outeiro, máis non lle gustou o panorama. Era un outeiro vermello, cunha cruz mal feita cravada xusto no medio, e por todo o seu arredor, estaba cheo de espadas cravadas na terra, corpos sen ningún tipo de vida fai tempo descarnados, escudos, mazas, cabalos sen dono tirados e mortos de fame ou dalgunha clase de enfermidade lenta, elmos, armaduras e todo tipo de armas e instrumentos usados nos clásicos e antigos combates. A pesar de todo isto, continuou camiñando. E ó pisaren a vermella terra por primeira vez, escoitouse un gran ruxido, a terra moveuse, e da cruz apareceu un, podería chamarse home, cuberto de lume. coa furia propia dun guerreiro en metade dunha batalla cravada nos ollos. Deulle un tremor no pé. Mirou cara  el.

Un dos cadáveres estábase a axudar na súa extremidade para erguerse. Escoitou un lamento continuo, osos movéndose e tropezando uns cos outros. E entón a cousa da cruz ruxiu. Viuse mezclado nunha dura batalla, preparado con pesadas armas e proteccións. Alí ninguén semellaba  ser aliado de ninguén. Un guerreiro salvou a outro dun mortal golpe pola espalda, máis intres despois matouno coa súa propia espada. Aquilo era un caos tremendo, aquilo era unha guerra. Recibiu golpes contra o seu escudo. De súpeto viu un morto diante da súa faciana a piques de atravesalo coa súa arma, máis cun rápido xogo de mans anticipouse ó seu agresor. E decidiu facerse paso.

Pouco a pouco, a xigantesca masa de participantes do comenzo decreceu, ata quedaren Nick e outros tres guerreiros. Aquilo transformouse nun rápido torneo medieval, no que o recén chegado resultou o campión. O home envolto en chamas descendeu outra vez pola cruz, ata quedar soterrado. A noite caera, e a luz do planeta Marte era a única que se apreciaba  no  ceo.

ARMADURA BRANDA

Atopábase noutro pequeno bosque. Non entendía moi ben aquel mundo, pero o que xa tiña claro era que un bosque significaba o comenzo doutra proba. Preguntouse cal sería a seguinte. Loxicamente, non o sabía.

Camiñou polo bosque, e chegou á entrada dunha antiga e grande cidade, chea de casas pobres e vellas. Escoitou uns ruidos, e xirou a súa cabeza cara o culpable do son. Era un enfermo, non podería  asegurar de que, mais uns soldados romanos divertíanse á súa costa. Estranouse de que  se atopase nos arredores da cidade, e non nun hospital.

Adentrouse polas angostas rúas do poboado. Observou que tódalas construccións tiñan brancas paredes, e detentaban un alto grao de pobreza. Sen embargo, chocoulle que non houbese ninguén no seu interior, ou iso semellaba. Seguiu camiñando, analizando case tódolos factores que lle puidesen mostrar unha reseña social, económica, cultural e xeográfica  da zona. Mais non atopou moita cousa.

O astro rei deixábase ver de forma perpendicular sobre a antiga cidade. Escoitou un griterío ó finaliza-la empedrada avenida pola que circulaba, e dirixiuse con velocidade cara alá. Sen dúbida, todo o pobo celebraba algo.

Meteuse entre a multitude de xente que ocupaba case toda unha gran calzada. Conseguiu porse no primeiro batallón de avistamento do evento.

Nick quedou horrorizado polo que viu. A poboación enteira, polo menos que alí se atopara, cuspía, insultaba, berraba triunfalmente. O obxectivo era un pobre home, adulto, mais xove. Só levaba unha faixa branca na cintura. Case  se lle diferenciaban os osos do peito. Camiñaba descalzo, arrastrando os pés do esgotamento e os pasos sofridos. Levaba ás costas unha grande cruz de madeira, cun cartel no alto, feito dun material máis oscuro, que sinalaba algo, non o puido distinguir ben, xa que estaba en lingua oriental. Pensou no grego, pero as letras non se correspondían. Tampouco era latín, nin árabe, nin exipcio. Pensou no arameo ou no hebreo, pero non podía afirmalo.

Un pelotón de guerreiros romanos golpeaban ó condeado cos pes, paos e látigos. Tiña a frente chea de sangue, por culpa dunha coroa de espiñas.

- ¿ Que fixo ? – preguntoulle o estranxeiro ó que tiña ó seu carón -.         ¿ Por que se merece este  castigo ?

- Ser  el mesmo – respondeulle o aldeano -. Vano  crucificar.

Nick estremeceuse ó escoitar aquilo. Violaba os dereitos humanos.

O camiñante esvarou e caeu ó chan. A xente riuse, e mofouse del. Nick saíu da masa humana, e axudouno a erguerse. Ía colle-la súa cruz, mais un soldado empurrouno.

- ¡ Aparta, torpe !

As miradas dos dous homes protagonistas cruzáronse, e Nick sorprendeuse pola bondade e o agradecemento que rebosaban aqueles xa cansados ollos. Marchouse daquel calvario, ata saíren do pobo.

ABRE OS OLLOS

Sarah espertou de súpeto. Estaba mollada polo seu propio suor. Non comprendía que pasara, mais tiña un sorriso na que se entremezclaban a felicidade e a pena. Mirouse no espello. Tiña un rasguño na meixela. Preguntouse como se fixera aquilo.

Terceira e última morte. Richard non facía máis que repetirse aquilo. A muller, e a conciencia tranquila. Aquel rapaz, aquel maldito home ó que matara, o culpable do seu tormento, da súa loita interior. Pensaba que non estaba enganado. Descubrira demasiado. A curiosidade non só matou ó gato.

Ó chegar a este punto, soltou unha lixeira gargallada. Estaba seguro de que llo contara á súa noiva. Tiña que ser certo. Non podía estar enganado. El nunca erraba. El era o mellor.

Richard saíu á rúa. Ía frío. Pechouse o abrigo, e comenzou a camiñar polas rúas da cidade. A noite podía chegar a ser unha zona moi, moi sombría.

O PALACIO

Nick continuou por un sendeiro vello e cheo de toxos. Era o único lugar polo que podía continua-lo seu camiño, xa que a ambos lados do sendeiro afundíase a terra nuns impresionantes acantilados.

Camiñou moi pouco, cando apareceu un dourado palacio diante dos seus ollos. Subiu polas escaleiras, feitas de esmeraldas sen  manipular. Ía toca-la porta, cando esta abríuse por ela mesma. Despois de ter visto o que vira, xa non lle sorprendía.

Pasou dentro, e viu unha arquitectura celestial, cunha bóveda sostida por unhas brancas nubes. Non tiña columnas, nin portas. Sinxelamente estaba repleto de tesouros. Cofres, xoias, ouro, prata, pedras preciosas...

Entón viu a Sarah na súa mente. Dividiuse en dúas posturas. Viuse naquel palacio residindo eternamente, repleto de serventes, bailarinas, amigos, riqueza, fama, gloria, animais, posesións materiais...

Mais a outra parte empurrou aquela pantalla incesamente, na que simplemente se vía a unha muller. Logo, a seguinte visión, foron dúas lápidas. Nunha se lía Nicholas... Na outra, na mesma pedra, escribiuse con fogo: Sarah...

Nick botou a correr, alexándose daquelas tentacións. De súpeto, todo desapareceu. A súa periferia voltouse branca, dunha potentísima luz que lle cegou durante unha boa parte de tempada. Mais puido escoitar. Escoitou unhas sabias verbas, que dicían o seguinte.

- Conseguíchelo, rapaz. Remataches a séptima proba, o derradeiro exame que necesitabamos para que Nós os creadores, puidesemos nomearte unha divinidade máis. Superaches satisfactoriamente a proba da VIDA, feita por Osiris; do SOL de Ramsés; o MAR de Poseidón; a MORTE de Ades; a GUERRA, por Marte; o SOFREMENTO de Xesús; e por último a LUXURIA, feita por min, por Alá.

PROBLEMAS

Richard chegou ata o edificio da súa próxima víctima. Chamou ó timbre do portal. Un pitido continuo indicoulle que podía abri-la entrada. Subiu as escaleiras, e saíu na planta apropiada. A porta de Sarah abriuse.

- Coménzase a facer unha costume que veña de noite.

O home pasou dentro, e ela pechou a porta. A casa estaba completamente desfeita, desorganizada. Non se explicaba aquilo, xa que tódalas veces que a visitara tiña o seu fogar feito unha desfeita.

- ¿ Chora ?

- Perdoe...

- Que se chora pola morte de Nick.

- Pois claro. ¿ E a vostede que lle importa ?

- Porque quero saber que a primeira persoa á que asesinei a sanque frío era unha persoa querida.

Sarah quedou de pedra.

- Si. Tamén matei ó meu compañeiro, pero polo menos sei que  el era un cabrón amargado e borracho. Non me pesa na alma. Pero Nick atorméntame. E todo porque decidiu xogar ós investigadores privados. E, sentíndoo moito, vouna matar a vostede tamén.

Sarah tratou de berrar, pero as palabras non lle saíron das cordas vocais. Richard meteu a man no bolsillo, e sacou unha pistola. Sarah deu un paso atrás, tropezou cunha cadeira, e caeu ó chan. O home sorriu.

SAN NICHOLAS

Nick viuse transportado por un túnel multicolor, ata ver ó fondo unha luz. Alcanzou moita velocidade, tanta que a luz quedou nun segundo plano da súa vista. Superara a barreira do son e da luz. Se estivese vivo, sería a primeira persoa en conseguilo. Mais non estaba vivo, pero tampouco morto.

Nick apareceu de súpeto nunha habitación, enrriba dunha cama. Recoñeceuna. Era o seu antigo piso. Ó seu lado mirábano sorprendido Sarah, no chan, e o seu asasino, de pé, cunha pistola na man.

Nick ergueuse. Richard disparoulle, e o protagonista riu. Protexeu á rapaza cun movemento de dedo, e riu tanto que deixou ó criminal xordo. Sorprendeuse por primeira vez en moito tempo. Logo, abriuse un oscuro oco no parqué, e Richad precipitouse nel. 

Escoitouse unha risa cínica e pequena, e logo un infernal ruxido.

- Non me gustaría estar na súa pel – determinou Nick, e sorriulle a Sarah-.

O bo da historia rodeábase dun haz dourado. Nick secoulle as bágoas que lle estragaban a maquillaxe a Sarah.

- Adeus – foi o único que dixo -.

A rapaza non conseguiu articular verba ningunha, e Nick marchou sorrindo.

CONCLUSIÓN

Sarah Johansson tomou ese apelido o vintesete de marzo do decenio seguinte, ó casaren cun profesor de alemán nado en Suecia. Sen embargo, tódalas noites escribía unha longa e fermosa carta que misteriosamente desaparecía, e lía unha longa  e   fermosa carta que misteriosamente recibía.

